kardosdrur/scandi-wiki huggingface dataset:
Basileios 1.

Basileios 1. (811 - 886) var byzantinsk kejser i årene 866–886 som grundlagde det makedonske dynasti.

Basileios kom fra en armenisk bondefamilie, som var bosat i Macedonia, blev ved bulgarfyrsten Krums invasion i 813 bortført til fangenskab. Basileios undslap imidlertid, og lykkedes med at komme i tjeneste hos kejser Mikael 3. og blev til sidst dennes overhofmester og overkammerherre. Efter mordet på Mikael blev Basileios kejser og grundlagde det makedonske dynasti, der regerede indtil 1025.

Kejsere fra Romerriget
BGL Luxembourg Open 2012

BGL Luxembourg Open 2012 er en tennisturnering på WTA Tour 2012. Turneringen blev afviklet på hardcourt i Luxembourg by i Luxembourg fra 15. til 21. oktober 2012.

Mester

Single

 Venus Williams def.  Monica Niculescu, 6–2, 6–3

Double

 Andrea Hlaváčková /  Lucie Hradecká def.  Irina-Camelia Begu /  Monica Niculescu, 6–3, 6–4

Eksterne henvisninger

Official website

WTA Tour 2012
Louis Perrée

Louis Léonce Théophile Perrée (25. marts 1871 i Paris – 1. marts 1924) var en fransk fægter, som deltog i OL 1900 i Paris.

Perrée vandt en sølvmedalje i fægtning under OL 1900 i Paris. Han kom på en andenplads i kårde, da han tabte i finalen til Ramón Fonst.

Eksterne henvisninger 
 http://www.sports-reference.com/olympics/athletes/pe/louis-perree-1.html 

Fægtere fra Frankrig
Julius Raben

Julius lensgreve Raben (27. september 1804 på Aalholm – 2. oktober 1879 sammesteds) var en dansk godsejer og politiker, bror til Christian og Sigfred Victor Raben.

Godsejer 
Han var søn af grev Frederik Christian Raben, blev 1821 student (privat dimitteret), 1825 cand. jur., volontør i Rentekammeret, var 1829-48 auskultant ved samme og var 1831 på rejse i Holland, Belgien, Frankrig, Italien, Schweiz og Tyskland. Han avancerede ikke inden for statstjenesten, men Raben var 1858-73 ejer af Rydhave ved Holstebro og blev ved sin brors død 1875 besidder af Grevskabet Christiansholm.

Politiker 
Julius Raben stillede forgæves op til Folketinget i Sakskøbingkredsen ved det første folketingsvalg 1849. Raben havde året efter held med sig, idet han blev valgt ved et suppleringsvalg til Folketinget for Københavns Amts 2. kreds (Lyngbykredsen) den 12. september 1850. Han erstattede J.C. Drewsen og sad på dette mandat til 4. august 1852, hvor han ved det ordinære valg blev valgt til tinget i Københavns 6. kreds, da overretssagfører C.F.L. Mourier havde trukket sig tilbage. Raben genvalgtes ved kåring i februar 1853, men ved valget 1. december 1854 led han nederlag til professor Adolph Steen. I 1858 stillede han op i samme kreds mod baron Carl Frederik Blixen-Finecke, men atter uden held. I 1865 forsøgte han at opnå valg til Rigsrådets Folketing, men også her sejrede professor Steen.

Politisk var Raben konservativ. Under mærket "G. V. pro Patria" udsendte Raben i 1857 et flyveskrift med titlen En Analyse af den praktiske Skandinavismes Betydning. I 1864 sluttede han sig til Augustforeningen.

Han ægtede 23. februar 1840 i Nysted Kirke Jensine Christiane Wolff (10. juli 1814 i Nysted - 29. juli 1888 i København), datter af postmester i Nysted Hans Wolff (1777-1842) og Birgitte Schultz (1779-1862).

Han er begravet på Nysted Kirkegård.

Kilder 
 Victor Elberling, Rigsdagens Medlemmer gennem 100 Aar, bind 2, København: J.H. Schultz Forlag 1950, s. 142.
 Danske Jurister 1736-1936.

Julius
Lensgrever fra Danmark
Godsejere fra Danmark
Jurister fra Danmark
Embedsmænd fra Danmark
Folketingsmedlemmer i 1850'erne
Personer fra Nysted
Gastein Ladies 2012 (damedouble)

Eva Birnerová og Lucie Hradecká var forsvarende mester, men Hradecká valgte ikke at deltage.

Eva Birnerová spillede i sted for sammen med Alizé Cornet, men træk sig fordi Czech blev skadet.

Jill Craybas og Julia Görges vandt titlen ved at besejre Anna-Lena Grönefeld og Petra Martić i finalen med cifrene 6–7(4–7), 6–4, [11–9].

Seedning

  Anna-Lena Grönefeld /  Petra Martić (Finale)

  Irina-Camelia Begu /  Mandy Minella (Kvartfinale)

<li>  Eva Birnerová /  Alizé Cornet (træk sig med skade)

<li>  '''Jill Craybas /  Julia Görges (Mester)

<li>  Darija Jurak /  Katalin Marosi (Semifinale)

Kampe

Referencer

 Main Draw

WTA Tour 2012
Nordiska akvarellmuseet

Nordiska akvarellmuseet er et svensk kunstmuseum som ligger i byen Skärhamn på øen Tjörn ud til Kattegat ca. 50 km nord for Göteborg. Museet åbnede i 2001 og har næsten 150.000 besøgende hvert år. Samlingen indeholder værker af godt 100 nordiske kunstnere. Museumsbygningen ligger helt nede ved vandet og indeholder udstillingssale for akvarelkunst samt to restauranter og en konferencesal. På museet er der også et værksted hvor børnehavebørn og skolelever kan male billeder, og fem overnatningshytter.

Eksterne kilder og henvisninger 
 Nordiska akvarellmuseets hjemmeside

Museer i Sverige
Museer etableret i 2001
Tjörns kommun
GNU nano

nano er en fri og open source teksteditor. nano er en klon af teksteditoren Pico, men tilbyder dog yderligere funktionalitet. nano blev oprindeligt udgivet af Chris Allegretta i 1999, men er i dag en del af GNU-projektet.

Referencer

Eksterne henvisninger

Se også 
 Emacs
 Vim

Etableret i 1999
Fri software
Teksteditorer til UNIX
Linux-teksteditorer
Ditlev Ludvig Rogert

Detlev "Ditlev" Ludvig Rogert (11. april 1742 i Utterslev, Lolland – 9. marts 1813 i Rønne) var en dansk landsdommer og musikdilettant.

Han var søn af sognepræst Poul Rogert og hustru født Müller. 17 år gammel blev han student fra Nakskov lærde Skole og gav sig til at studere teologi, men efter at være blevet kandidat opgav han dette fag og tog 1774 juridisk eksamen. 1782 udnævntes han til vicelandsdommer og 1784 til landsdommer på Bornholm, 1801 tillige til landstingshører og -skriver. Han døde i Rønne 9. marts 1813. I bekendtgørelsen om hans død kalder sønnen C.B. Rogert, senere kancelliråd og rådmand i Helsingør, ham landsdommer og bonde på Bornholm. Han var forfatter til nogle skrifter, dels af historisk, dels af landøkonomisk indhold. Han gjorde sig fortjent ved at indføre hvedeavlen på øen.

Rogert hørte til Johannes Ewalds omgangsvenner. Han var meget musikalsk, spillede violin og havde lagt sig en del efter musikkens teori. Flere danske musikere og musikforskere tilskrev i 1800-tallet Rogert melodien til Kong Christian stod ved højen Mast. I dag mener man dog, at Rogert muligvis kan have lært brødrene C.F. og P.C. Bast og Ewald melodien, men at Rogert næppe er dens ophavsmand. Melodien er formentlig en vandremelodi.

Han blev gift 3. august 1785 i Rønne med Christiane Antoinette Nansen (29. juni 1758 i Tranderup, Ærø - 29. august 1796 i Klemensker), datter af kaptajn, senere oberstløjtnant og kommandant på Bornholm Hans Michelsen Nansen (1723-1787) og Louise von Berbandt (1739-1766).

Rogert er begravet i Rønne. Han er gengivet i en silhouet af C. Limprecht (ca. 1782, Det Kongelige Bibliotek) og efter denne silhouet af C. Bayer (Det Nationalhistoriske Museum på Frederiksborg Slot). Der er rejst en mindesten i Almindingen.

Kilder 
 V.C. Ravn, "Ditlev Ludvig Rogert", i: C.F. Bricka (red.), Dansk biografisk Lexikon, København: Gyldendal 1887-1905.
 Niels Christian Øst, Materialier til et dansk biogr.-lit. Lexicon, s. 919.
 A.P. Berggreen, Melodier til fædrelandshist. Digte (1840) S. x.
 Nær og Fjern, 1. februar 1880.

Personer i Dansk Biografisk Leksikon
Landsdommere fra Danmark
Violinister fra Danmark
Personer fra Lolland
Danskere i 1700-tallet
Danskere i 1800-tallet
Landmænd fra Danmark
Personer fra Bornholm
Teologer fra Danmark
Kansai International Airport

(KIX RJBB) er en international lufthavn på en kunstig ø midt i Osaka Bugt, 38 km sydvest for Osaka Station ved megabyen Osaka i Japan. Lufthavnen er via en fast forbindelse forbundet til hovedøen Honshū. Lufthavnen fungerer som international luftforbindelse for All Nippon Airways, Japan Airlines, Nippon Cargo Airlines, foruden Japans første internationale lavpris-flyselskab Peach.

Den er i daglig tale kendt som  på japansk.

Kansai åbnede i 1994 for at aflaste den overbelastede Osaka International Airport, som ligger tættere på byen Osaka og som nu kun håndterer indenrigsflyvninger. Igennem år 2006 havde KIX 116.475 flyoperationer, hvor af 73.860 var internationale (31 lande, 71 byer) og 42.615 var indenrigsflyvninger (19 byer). Det tatale antal passagerer var 16.689.658 hvor af 11.229.444 var internationale og 5.460.214 var indenrigs, hvilket var sjette flest i Japan og næst flest Osaka-området. Til trods for dette så faldt luftfartstrafikken med næsten 20% i løbet af to år til 13,4 millioner passagerer i 2009. I 2010 er luftfartstrafikken steget til over 14 millioner passagerer, med ca. 10,4 mio. internationale passagerer og ca 3,7 mio. indenrigspassagerer.
Fragtmængden var på 802.162 ton, hvor af 757.414 ton var internationale (18. mest i verden) og 44.748 ton var indenrigs. Lufthavnens anden landingsbane åbnede 2. august 2007. Kansai Airport er blevet et væsentligt trafikalt knudepunkt for Asiens luftfartstrafik med 499 ugentlige flyvninger til destinationer i Asien, 66 ugentlige flyvninger til Europa og Mellemøsten; og 35 ugentlige flyvninger til Nordamerika.

Kilder

Eksterne henvisninger 

 KIX operations website in English
 KIX corporate website
 KIX development website 
 History of KIX 
 About the project of Kansai International Airport 
 "Kansai airport faces competition"—Japan Times editorial, August 10, 2007

Etableret i 1994
Lufthavne i Japan
Osaka
Øer i Japan
Christian Albrecht von Benzon

Christian Albrecht von Benzon (11. juli 1816 i København – 3. september 1849 i Paris) var en dansk maler.

Baggrund og uddannelse 
Han var søn af kammerjunker Jakob von Benzon til stamhuset Christiansdal, Tirsbæk samt Ågård og operasanger ved Det Kongelige Teater Sophie Catharine Holm. Han tilhørte den bekendte benzonske familie på Fyn.

Han kom først temmelig sent til at dyrke kunsten for alvor, navnlig tilskyndet af en farbroder, som satte igennem, at han besøgte Kunst­akademiet i København (1833-36); men han gav sig ikke tid til at vinde dets medaljer. I 1835 malede han et portræt af H.C. Andersen (nu i Det Nationalhistoriske Museum på Frederiksborg Slot), som denne selv fandt "ganske skrækkeligt". Det er stukket af Weger i Leipzig til H.C. Andersens samlede skrifter. For øvrigt udstillede Benzon her fra 1836 til 1846 en del portrætter og genrebilleder og et enkelt historisk billede.

Succes i Düsseldorf og Paris 
Ansporet af sin professor J.L. Lund rejste Benzon i 1840 eller 1841 til Düsseldorf, hvor hans talent synes at have udviklet sig. Et derfra i 1842 hjemsendt billede Den sidste tilståelse skal have vakt megen opsigt, såfremt det, hvad alt taler for, er det samme, som også kaldes En synder på sit dødsleje eller Don Juans død. Anger, fortvivlelse og samvittighedsnag skulle heri have været udtrykte med en gribende sandhed. Knud den Helliges død (1843), som blev udstillet her 1844 efter fortegnelsens tryk­ning, synes at have gjort lykke i Tyskland og omtales rosende af H.C. Andersen i hans levned. I Düsseldorf giftede han sig med malerinden Marie Therese Hubertine Rosalie Cazin, og deres hjem blev et kulturelt samlingspunkt, det brillanteste i byen ifølge maleren Elisabeth Jerichau Baumann.

Benzon rejste 1845 til Paris, hvorfra han i 1846 hjemsendte til Charlottenborg Forårsudstilling i København Nor­mannerhøvdingen Hastings indtager en italiensk stad ved list. Af senere arbejder, som ikke har været udstillede her, nævnes Ludvig IV af Frankrig erkender i Rouen, i Harald Blåtand af Danmarks nærværelse, Richard I og hans efterkommere for hertuger af Normandiet, for hvilket han af Louis Philippe fik en guldmedalje. Maleriet tilhører rådhuset i Rouen. Guldmedaljen forhindrede dog ikke, at Benzon blev sat i gældsfængsel, hvor han døde af kolera i Paris den 30. september 1849.

Benzon tilhørte Düsseldorfskolen, som i Danmark blev afvist af kunsthistorikeren N.L. Høyen; især på grund af skolens foretrukne mørke, bruntonede farveholdning.

Værker 
 Portræt af H.C. Andersen (1835, Det Nationalhistoriske Museum på Frederiksborg Slot)
 Knud den Helliges drab i Skt. Albani Kirke 1086 (1843, Fyns Kunstmuseum)
 Normannerhøvdingen Hastings indtager en italiensk stad med list (1846)
 Ludvig IV af Frankrig erkender i Rouen, i Harald Blåtand af Danmarks nærværelse, Richard I og hans efterkommere for hertuger af Normandiet (Rådhuset i Rouen)
Repræsenteret i Den Kongelige Kobberstiksamling

Kilder 
 

Christian Albrecht
Historiemalere
Portrætmalere
Malere fra Danmark
Personer fra København
Danskere i 1800-tallet
Ludwig Friedrich von Bechtolsheim

Ludwig Friedrich friherre von Mauchenheim genannt von Bechtolsheim (8. marts 1736 i Gotha – 17. september 1813 i Glückstadt) var en dansk officer.

Karriere 
Han var søn af sachsen-gothaisk oberstløjtnant, overskænk og rejsemarskal Ludwig Friedrich friherre von Mauchenheim gen. von Becholsheim (1699-1744) og Augusta Christine von Leutsch (1707-1789). Han kom med sit 17. år i dansk tjeneste som sekondløjtnant ved Kongens Livregiment til Fods. Allerede fire år efter var han kaptajn og kompagnichef i Holstenske gevorbne Infanteriregiment. Fra hans kaptajnstid ved regimentet, hvor han blev major 1768, karakteriseres han som en mand med meget slebne manerer, ret forstandig og vittig, men tillige forfængelig og indbildsk, der af og til trænger til at tøjles. Han anvendtes i denne periode efter en udstrakt målestok som hververofficer, navnlig i de mellem- og sydtyske lande. 1774 udnævntes han til kammerherre og naturaliseredes 1777 som dansk adelsmand.

Trods disse gunstbevisninger og hans hurtige avancement synes han dog ikke at have følt sig påskønnet nok, thi sidstnævnte år ansøger han om «en convenable Civilbetjening» og et dertil passende tillæg, hvilken ansøgning dog afslås. 1781 blev han, overgået til Fynske Infanteriregiment, oberstløjtnant, 1789 oberst og i slutningen af dette år forsat til Dronningens Livregiment, hvis chef han blev året efter. 1798 avancerede han til generalmajor, 1810 til generalløjtnant. Med regimentschefsposten var forbunden stillingen som kommandant i Glückstadt, og da Nordtyskland og Holsten efter Napoleons tilbagetog fra Rusland blev en af de store krigsskuepladser, var den 77-årige olding kaldet til at spille en rolle, hvorfra dog døden befriede ham 18. september 1813, just da marskal Louis-Nicolas Davout havde indtaget sin berømte defensivstilling ved Nedreelben.

Bechtolsheim blev Hvid Ridder 1804 og Dannebrogsmand 1812, og 1798 var der tildelt ham den Pfalziske hvide Løveorden.

Gift 3. juli 1774 i Stedten ved Bischleben med sin søsterdatter, baronesse Augusta Wilhelmine von Keller (døbt 5. december 1753 i Gotha - 26. januar 1816 i Glückstadt), datter af sachsen-gothaisk og württembergsk gehejmeråd, friherre Christoph Dietrich von Keller (1699-1766) og baronesse Augusta Louise von Mauchenheim (1732-1781), og var søster til weimarsk statsminister grev Christoph Friedrich von Keller.

Han er begravet i Glückstadt. Der findes en tuschtegning i familieeje.

Kilder 
 S.A. Sørensen, "Ludwig Friedrich von Bechtolsheim", i: C.F. Bricka (red.), Dansk biografisk Lexikon, København: Gyldendal 1887-1905.

Personer i Dansk Biografisk Leksikon
Generalløjtnanter fra Danmark
Riddere af Dannebrog (1671-1808)
Personer fra Gotha
Danskere i 1700-tallet
Danskere i 1800-tallet
Friherrer fra Tyskland
Kammerherrer fra Danmark
Personer i Napoleonskrigene fra Danmark-Norge
Hermann Ohm

Christoph Heinrich Hermann Ohm (født 25. marts 1829 i Bad Gandersheim, Hannover, død 4. maj 1900 i Hamborg) var en tysk fotograf virksom i Danmark.

Hermann Ohm var søn af Heinrich Friedrich Wilhelm Ohm (1796-?) och Johanne Wilhelmine Christiane Ohm, født Warneke (1796-?) og havde broderen Heinrich Carl Wilhelm Ohm (6. februar 1824 i Kemnade -  17. april 1904 i Pjätteryd, Småland), som også var fotograf. I 1861 indvandrede broderen Heinrich Ohm fra Parsau til Danmark med kone og to døtre, men må allerede have opholdt sig i landet fra 1860, for deres søn Hermann Louis Johannes Otto er født i København 7. juli 1860. Heinrich Ohms rejsepas er udstedt i Helmstedt den 23. november 1861 med rejse til København. Passet dækker også hans hustru Louise (født Thon 1835 i Tyskland) samt døtrene Agnes (født 1847 i Tyskland) og Helena (født 1856 i Tyskland).

Heinrich Ohm havde atelier på Nørrebrogade 52 ca. 1862-ca. 1863. I 1861 nævnes han som fotograf i Næstved, og han kom også til Aarhus, Nykøbing Falster og Korsved. Heinrich Ohm forlod dog hurtigt Danmark igen og tog videre til Sverige, hvilket sikkert skyldes hård konkurrence. 
Antallet af fotografiske forretninger i hovedstaden kulminerede i 1865, hvor der fandtes 120 fotoatelierer. Priserne faldt til to rigsdaler for et dusin fotografier. Allerede 1867 var antallet gået ned til 85, 1870 til 68, og i 1882 var der kun 36 tilbage. Heinrich Ohm nedsatte sig i stedet i Lund. Hans datter Hermina er dog født 1864 i Danmark.

Broderen Hermann Ohm blev dog længere i Danmark og fik en solid forretning på Gothersgade 49, hvor han var aktiv ca. 1860-67. Han fotograferede medlemmer af kongehuset, mens det er usikkert, om han også blev kongelig hoffotograf. Hermann Ohm forlod også Danmark og nedsatte sig i Hamborg.

Hermann Ohm ægtede angiveligt første gang en dansk hofdame, "Christine". Anden gang ægtede han Louise Berg (født 3. november 1827 i Gentofte). 

Heinrich Ohms søn Otto (1860-1920) blev også fotograf og åbnede 1. april 1883 sin egen forretning på Rundelsgatan 20 i Malmø. Hans søn, Otto "Bebbe" Ohm (1884-1960), fortsatte forretningen til sin død.

Kilder 
 Stamtræ med opslag på Hermann Ohm
 Svensk slægtsside om Ohm-slægten

Fotografer fra Danmark
Danskere i 1800-tallet
Tyskere i 1800-tallet
Fotografer fra Tyskland
Flyulykken ved Ramstein Air Base

Flyulykken ved Ramstein Air Base var en flyulykke der indtrådte den 28. august 1988 på Ramstein Air Base nær Kaiserslautern i den tyske delstat Rheinland-Pfalz. Ulykken skete under en flyopvising, da tre italienske fly kolliderede over bakken og styrtede ned. Et af flyene styrtede tæt ved publikum og fortsatte brændende ind i folkemængden. Udover de tre piloter døde 67 personer, og ca. 1.000 kom til skade, heraf 346 med alvorlige skader.

Flyopvisningen blev overværet af et publikum på op mod 300.000 personer. Under opvisningen optrådte tre fly af typen Aermacchi MB-339, der skulle udføre et hjerteformet flyvemønster. Udførelsen lykkedes ikke, hvorefter flyene styrtede ned.

Afledt navn 
Ramsteinulykken var ophav til det oprindelige navn for den tyske gruppen Rammstein: Rammstein-Flugschau (Rammstein Flyopvisning).

Eksterne links 

 West Germany Hellfire from The Heavens, artikel i Time Magazine, 12.09.1988 

Ramstein Air Base, Flyulykken ved
Ramstein Air Base, Flyulykken ved
Welsh Senior League 1894-95

Welsh Senior League 1894–95 var den fjerde sæson af den walisiske fodboldliga Welsh Senior League. Ligaen havde deltagelse af ni hold, der spillede en dobbeltturnering alle-mod-alle. Turneringen blev vundet af Wrexham AFC.

Resultater

Kilder / eksterne henvisninger 
 Welsh Football Data Archive – Welsh Senior League Tables 1893-94

Noter 

Sæsoner i Welsh Senior League
Fodbold i 1894
Fodbold i 1895
Welsh Senior League 1895-96

Welsh Senior League 1895–96 var den femte sæson af den walisiske fodboldliga Welsh Senior League. Ligaen havde deltagelse af syv hold, der spillede en dobbeltturnering alle-mod-alle. Turneringen blev vundet af Wrexham AFC for anden sæson i træk, hvorefter klubben vendte tilbage til The Combination efter to sæsoners fravær.

Resultater

Kilder / eksterne henvisninger 
 Welsh Football Data Archive – Welsh Senior League Tables 1895-96

Noter 

Sæsoner i Welsh Senior League
Fodbold i 1895
Fodbold i 1896
Welsh Senior League 1896-97

Welsh Senior League 1896–97 var den sjette sæson af den walisiske fodboldliga Welsh Senior League. Ligaen havde deltagelse af ti hold, hvoraf to dog trak sig i løbet af sæsonen, der spillede en dobbeltturnering alle-mod-alle. Turneringen blev vundet af Druids FC.

Resultater

Kilder / eksterne henvisninger 
 Welsh Football Data Archive – Welsh Senior League Tables 1896-97

Noter 

Sæsoner i Welsh Senior League
Fodbold i 1896
Fodbold i 1897
Welsh Senior League 1898-99

Welsh Senior League 1898–99 var den ottende og sidste sæson af den walisiske fodboldliga Welsh Senior League. Ligaen havde deltagelse af ti hold, der spillede en dobbeltturnering alle-mod-alle. Turneringen blev vundet af Chirk AAA FC Reserves.

Resultater

Kilder / eksterne henvisninger 
 Welsh Football Data Archive – Welsh Senior League Tables 1898-99

Noter 

Sæsoner i Welsh Senior League
Fodbold i 1898
Fodbold i 1899
Thorgan Hazard

Thorgan Ganael Francis Hazard (født 29. marts 1993) er en belgisk professionel fodboldspiller, som spiller for Bundesliga-klubben Borussia Dortmund og Belgiens landshold.

Baggrund 
Han kommer fra en fodboldfamilie, da begge hans forældre var fodboldspillere på lavere niveauer i Belgien. Hans brødre Eden Hazard og  Kylian Hazard er også professionelle fodboldspillere.

Klubkarriere

Lens 
Hazard begyndte sin karriere med RC Lens, hvor han fik sin professionelle debut i juli 2011.

Chelsea 
Hazard skiftede i juli 2012 til Chelsea efter hans bror Eden også havde skiftet til klubben. Han ville dog aldrig spille for Chelsea, og tilbragte sin tid i klubben væk på lejeaftaler.

Borussia Mönchengladbach 
Hazard skiftede i juli 2014 til Borussia Mönchengladbach på en lejeaftaler. Efter at have imponeret i sin debutsæson, blev aftalen gjort permanent i februar 2015. Hazard tilbragte 5 sæsoner med klubben, med 2018-19 sæsonen hans mest imponerende, da han sluttede sæsonen med 10+ mål og assists.

Borussia Dortmund 
Hazard skiftede i maj 2019 til Borussia Dortmund.

Landsholdskarriere

Ungdomslandshold 
Hazard har repræsenteret Belgien på flere ungdomsniveauer.

Seniorlandshold 
Hazard debuterede for Belgiens landshold den 29. maj 2013.

Titler 
Borussia Dortmund
 DFB-Pokal: 1 (2020-21)

Individuelle

 Årets spiller i Belgiens 1. Division A: 1 (2013)
 Årets spiller i Belgien: 1 (2013-14)

Referencer

Eksterne henvisninger 

Fodboldspillere fra Belgien
Fodboldlandsholdsspillere fra Belgien
Fodboldspillere fra RC Lens
Fodboldspillere fra Chelsea F.C.
Fodboldspillere fra SV Zulte Waregem
Fodboldspillere fra Borussia Mönchengladbach
Fodboldspillere fra Borussia Dortmund
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2018
Deltagere ved verdensmesterskabet i fodbold 2022
North Wales Coast League 1893-94

North Wales Coast League 1893–94 var den første sæson af den walisiske fodboldliga North Wales Coast League. Ligaen havde deltagelse af syv hold, der spillede en dobbeltturnering alle-mod-alle. Turneringen blev vundet af Flint FC.

Resultater

Kilder / eksterne henvisninger 
 Welsh Football Data Archive – North Wales Coast League Tables 1893-94

Noter 

1893-94
Fodbold i 1893
Fodbold i 1894
North Wales Coast League 1894-95

North Wales Coast League 1894–95 var den anden sæson af den walisiske fodboldliga North Wales Coast League. Ligaen havde deltagelse af seks hold, der spillede en dobbeltturnering alle-mod-alle. Det er uklart om alle kampene blev spillet og om der blev kåret en mester.

Resultater

Kilder / eksterne henvisninger 
 Welsh Football Data Archive – North Wales Coast League Tables 1894-95

Noter 

1894-95
Fodbold i 1894
Fodbold i 1895
North Wales Coast League 1895-96

North Wales Coast League 1895–96 var den tredje sæson af den walisiske fodboldliga North Wales Coast League. Ligaen havde deltagelse af seks hold, der spillede en dobbeltturnering alle-mod-alle. Turneringen blev vundet af Bangor FC.

Resultater

Kilder / eksterne henvisninger 
 Welsh Football Data Archive – North Wales Coast League Tables 1895-96

Noter 

1895-96
Fodbold i 1895
Fodbold i 1896
Émile Coste

Émile Louis François Désiré Coste (2. februar 1862 i Toulon – 7. juli 1927 smst) var en fransk fægter som deltog i OL 1900 i Paris. Her vandt han den individuelle konkurrence i fleuret foran landsmændene Henri Masson og Marcel Boulenger.

Eksterne henvisninger 
 http://www.sports-reference.com/olympics/athletes/co/emile-coste-1.html 

Fægtere fra Frankrig